 Msuva ambaye aliifungia mabao matatu kati ya manne timu yake alichaguliwa mchezaji bora wa mechi hiyo na jopo la Chama cha Waandishi wa Habari za Michezo Zanzibar (ZASWA).Akizungumza baada ya kupokea zawadi hiyo aliyokabidhiwa na mlezi wa ZASWA, Harouna Ali Suleiman alisema kuwa amefurahia kupata nafasi hiyo ambayo ilitokana na ushirikiano mkubwa na wachezaji wenzake.“Ni juhudi zangu binafsi lakini zimetokana sana na ushirikiano uliooneshwa na wachezaji wenzangu,” alisema.Aidha, aliwataka wachezaji wenzake kuzidi kumpa ushirikiano popote timu yao inapocheza ili kuendelea kufanya vizuri.